قالت المرأة الثامنة زوجي المس مس ارنب والريح ريح زرنب شف كلام جميل ازاي. شف الارنب ونعومة ملمس الارنب. رجل ناعم رقيق زي جلد الارنب. كلامه جميل. تصرفاته جميلة. لما بيحب يفتح الدرج بيخبط عليه. ها
بيستأزن يعني من الدرج قبل ما يفتحه. راجل ايه ما حصلش يعني وبعدين الريح ريح زرنب. دايما مهتم بالعطور. ودي برضو عاملة مشكلة في البيوت. ان المرأة وتترك التعطر والتزين وكذلك الرجل. لا شف حديث عائشة رضي الله عنها في صحيح مسلم. آآ لما سألها
اه اه شريح الحديث عن ابيه عن عائشة. لما سألها باي شيء كان النبي صلى الله عليه وسلم يدخل البيت يبدأ اذا دخل بيته قالت بالسواك اول حاجة النبي صلى الله عليه وسلم يعملها اذا دخل البيت بالسواك
ليه؟ لان الرائحة اذا كانت منفرة بتعمل نوع من النفرة. لا كان النبي صلى الله عليه وسلم اعطر الناس وكانوا يعرفونه اذا مشى في طريق من رائحة الطريق يطلع من البيت ويشم الريحة ويقول كان النبي معدي دلوقتي. لسة ماشي دلوقتي من من هذا الطريق
فهذا الرجل لا يصل منه اذى الى المرأة المرأة العاقلة هي التي تهتم بنظافتها الشخصية تهتم بزينتها لان المرأة في الاصل زينة. زينة خلقت زينة فيقبح الا تتزين. وفي سنن النسائي قالت امرأة للنبي صلى الله عليه وسلم يا رسول الله ان المرأة اذا
لم تتزين لزوجها صلفت عنده صلفت يعني ايه؟ يعني ثقلت عليه وكره النظر اليها المرأة تجهز تعمل لها جدول كده ما تشتغلش في البيت وزوجها حاضر نخلص كل الشغل وزوجها غايب. وطبعا ده درس للنساء العاملات. لانني وجدت ان اكثر المشاكل
في المجتمع في بيوت النساء العاملات مش في بيوت النساء اللي هم في البيوت والمرأة معزورة. هم الاتنين طالعين مع بعض. وهم الاتنين راجعين جايبين سندوتشات مع بعض. طبعا ازا كانوا قايمين متأخرين لا لحقت تطبق اللحاف ولا ترتب السرير ولا المش عارف ايه والبيت سابوه زي ما هو رجعوا الاتنين زي ما هو
لا غلط المرأة زي ما انت بترجع صدرك ضيق من الشغل المواطنين والمش عارف ايه وزملاتك والكلام ده. هي كزلك. راجعة صدرها برضو زي خرم الابرة طب انت بقى لما تكون انت زهقان وتعبان والكلام ده مين يهديك
مين يقف كده يبقى عنده اخلاق وعنده حلم وعنده الكلام ده. ما يكونش غير مراتك بس اول ما تدخل تقول لك يعني انت زعلان مني شكلك متغير شكلك مش عارف ايه الكلام ده. ولقى الست الناصحة اللي هي عرفت مفاتيح زوجها
الراجل يحب المرأة الزكية جدا جدا اللي هو اللي هي تعرف هو عايز ايه من غير ما يتكلم ازا بص للسقف تعرف هو عايز ايه؟ ازا بص في الارض تعرف هو عايز ايه. ممكن ياخد نص نفس كده ويسكت. تقول له انت كنت عايز تقول ايه؟ مسلا
الرجل يبقى عنده اعجاب بالمرأة اللي زي دي شوف في صحيح البخاري من حديث اسماء بنت ابي بكر رضي الله عنها بتقول تزوجني الزبير وماله في الارض شيء. فقير. الا ناضح
جمل بعير يعني وارض اقطعه النبي صلى الله عليه وسلم على بعد ثلثي فارسخ من المدينة. حوالي ستة كيلو كده ولا بتاع او خمسة كيلو فكانت اسماء تمشي وتصل الى الارض عشان تجيب النوى عشان فرس الزبير. والزبير بن العوام حواري النبي عليه الصلاة والسلام قصر حياته على النبي
عليه الصلاة والسلام فكانت اسماء بتقوم بالدور بقى انها تروح تجيب النوى والكلام ده. وانت عارف بق الفرس بقى. شف بقه قد كده. يعني ياكل في لقمة واحدة كيلو نوى
وكان زمان النوى انت عارف بقى النوى آآ لو جبته ايه دهون وقعدته تدق النوى بقى ايدك هتبربق قبل ما تكسر النوايا. هي بقى تجيب النواة وتقعد تطحن فيه عشان الفرس ياكل
في يوم من الايام وهي راجعة من الارض شايلة النووي على راسها مرت بالنبي عليه الصلاة والسلام راكب الجمل بتاعه ومعه مجموعة من الصحابة. كل واحد راكب الدابة بتاعته قالت فاناخ النبي صلى الله عليه وسلم البعير
ودعاني لاركب خلفه قالت فاستحييت ان امشي مع الرجال وذكرت الزبير وغيرته فلما النبي عليه الصلاة والسلام رآها استحيت تركها لما رجعت البيت بقى بتحكي للزبير الموقف النبي صلى الله عليه وسلم دعا لركوبه خلفه كره وذكرت غيرتك
دي رعاية لصدر الرجل. انا بكره الحاجة الفلانية ليه تعمل ايه ده بيغير صدري ليه تعمل ايه ؟ برضو وتقول ذكرت الزبير وغيرته الزبير كان اغير الناس او من اغير الناس
وكان شديدا حتى قال له عمر ابن الخطاب يوما وقد سمعه يقول انا مؤمن الرضا كافر الغضب الزبير اللي بيقول لعمر انا مؤمن الرضا كافر الغضب قال اظنها لو الت اليك اللي هي الخلافة يعني
لظللت يومك بالبطحاء تقاتل على مد من شعير. طالما كافر الغضب واحد زعلك هتحشد الجيش كله. ويكون انت بتقاتل على ايه على مد من شهير فشوف ده نظر المرأة الى ما يزعج الزوج فلا تفعله. كذلك حديث عائشة رضي الله عنها في الصحيحين. آآ
اه قالت كان الناس يتحرون بهداياهم ليلة عائشة عشان عارفين النبي صلى الله عليه وسلم يحبها فانت ايه عشان يعني تصل الى قلب النبي صلى الله عليه وسلم تقوم تحط الهدية في المكان اللي هو يحبه
حتى يعني صار عند عائشة هدايا كثيرة ولما يلف النبي صلى الله عليه وسلم على بقية البيوت ما فيش حد يودي هدية نساء النبي صلى الله عليه وسلم نفسن عليها هذا
وقال والله اننا نريد ان نصيب من الخير مثل عائشة فكلمه الاول ام سلمة دي رواية البخاري اللي هي اولها كان ازواج النبي صلى الله عليه وسلم حزبين حزب فيه عائشة وحفصة وسودة وصفية
وجويرية والحزب الاخر ام سلمة وبقية امهات المؤمنين فلما قالوا بقى يعني آآ الهدايا آآ تتوزع والكلام ده قالوا الام سلمة ام سلمة معروفة معروفة بعقلها قالوا لها لما يلف ويجي لك قولي له
يعني اه انه ينبه على الصحابة انه اي حد يريد ان يعطي هدية فليعطيها في اي مكان كان النبي من ابياته ما يخصش عائشة فلما جاء في ليلة ام سلمة كلمته فسكت. ما ردش
تاني يوم هيه ايه اللي جرى؟ قالت لم يتكلم طيب لما يلف تاني قولي له فالنبي صلى الله عليه وسلم لف وجه عند ام سلمة كلمته. سكت فبرده لف اللفة التالتة وجاء عندها
فكلمته فقال لها لا تؤذيني في عائشة فوالله ما نزل الوحي في لحاف امرأة غيرها. قالت يا رسول الله اني اعوذ بالله من اذاك طب ده يؤذيه يبقى ما تعملوش
فقالت لهم بقى فارسلنا فاطمة قالت عائشة فجاءت لا تخطئ مشيتها مشية النبي. صلى الله عليه وسلم. تمشي زي بالزبط. نفس حركة ايديها نفس حركة رجليها وكان النبي صلى الله عليه وسلم بقى ايه على السرير وهو وعائشة
قال فلما دخلت قال اهلا بابنتي فجلست على طرف السرير بيني وبينه فقالت يا رسول الله ان ازواجك يسألنك العدل في ابنة ابي قحافة اللي عايش فقال لها اي بنيتي اتحبينني؟
قالت اجل قال فاحبي هذه خلاص خدت الجواب وخلاص فارسلنا زينب بنت جحش وكانت اثيرة عند النبي عليه الصلاة والسلام فلما دخلت زينب تكلمت بكلام شديد. حصل نوع من الغيرة
فكلمت عائشة بكلام شديد الشاهد من الكلام قالت عائشة فنظرت الى النبي صلى الله عليه وسلم هل يكره ان انتصر هي اتكلمت في حق كلام شديد. طب انا لو رديت عليها هيزعل قبل ما تتكلم نظرت اليه
طب ايش عرفها بقى ان النبي صلى الله عليه وسلم اذن لها ان تتكلم خبرة المرأة المرأة الزكية التي اذا تزوجت بحثت عن مفاتيح زوجها مفاتيحه فين مش عارفة تجيب مفتاح وتعمل له طفاشة. خلاص لازم لازم يبقى له حل. لازم يبقى له حل. الست زكية لا تيأس ابدا
تعرف مفاتيح شخصية الراجل ده ايه؟ فتقوم لا تستفزه وده يعرف كما قلت بالعشرة. قالت فنظرت اليه. هل يكره ان انتصر قالت فلما علمت انه لا يكره ان انتصر قمت لها فافحمتها
فتبسم النبي صلى الله عليه وسلم وقال انها ابنة ابي بكر. لا تغلب يعني. في بقى المرأة المرأة الفاضلة هي التي تعرف مفاتيح زوجها لما يكون زي ما قلت لك اهوت المرأة حتى لو زوجها قال لها روحي اشتغلي
لأ تقول له انا افضل اقعد في البيت استقرار البيت انما هو قائم على هذا يبقى يبقى المرأة دي مدحت زوجها بالطف عبارة واخصرها ايضا. يمكن دي المرأة اللي اقل امرأة كلاما هي المرأة دي
اقل امرأة كلاما لكن شف مدحها عالي جدا. المس مس ارنب والريح ريح زرنب. دي المرأة الايه؟ الثامنة